Apšu sala (Rāznas ezers)
Šis raksts ir par salu Rāznas ezerā. Par citām jēdziena Apšu sala nozīmēm skatīt nozīmju atdalīšanas lapu. Apšu sala (arī Lielā sala, Kazjonnijas sala) ir lielākā sala Rāznas ezerā. Izvietojusies ezera rietumos Mākoņkalna pagasta teritorijā, dabas lieguma zona (kopā ar pārējām līča salām) Rāznas nacionālajā parkā. Atdala Zosnas līci ezera rietumos no pārējās ezera tilpes. Izstiepta ziemeļu—dienvidu virzienā, apaugusi ar kokiem, uz tās nav celtņu un nedzīvo neviens pastāvīgais iedzīvotājs.